cyanic-selkie/wikianc huggingface dataset:
Françoise Fabian
Françoise Fabian, egentlig Michèle Cortés de León y Fabianera, (født 10. mai 1933 i Alger i Fransk Algerie), er en fransk skuespillerinne. Hennes far var spanjol og hennes mor polakk. Hun vokste opp i Algerie og flyttet på begynnelsen av 1950-tallet til Paris, hvor hun studerte ved Conservatoire national supérieur d'art dramatique. Hun debuterte som skuespillerinne på scenen i 1954 og på film i 1956. I 1957 giftet hun seg med regissøren Jacques Becker, som døde i 1960. Fabian er mest kjent for å ha spilt den kvinnelige hovedrollen i Min natt med Maud i regi av Éric Rohmer. Hun har blitt nominert til Césarprisen for beste kvinnelige birolle to ganger, 1989 for Sangen er mitt liv og i 2014 for Les Garçons et Guillaume, à table !
Årets Peer Gynt
Historie
Prisen ble delt ut første gang i 1971 da den gikk til Einar Gerhardsen for hans innsats som statsminister i gjenoppbyggingen av landet etter krigen. Utdelingen skjer under Peer Gynt-stemnet på Vinstra i Nord-Gudbrandsdalen, et stemne som har blitt arrangert siden 1967. Peer Gynt-stemnet selv, stortingsrepresentanter og tidligere vinnere av Årets Peer Gynt-prisen kan foreslå kandidater til prisen. En komite, som består av lederen i Stiftelsen Peer Gynt (en stiftelse som eier deler av Peer Gynt AS), en representant fra Stortinget, to tidligere vinnere av prisen og en uavhengig representant fra akademia eller kunstfeltet nominerer kandidatene. Vinneren stemmes fram av stortingsrepresentantene, og prisen deles også ut av en stortingsrepresentant. Det synlige beviset på utnevnelsen til årets Peer Gynt er en bronsefigur av Peer Gynt på bukken, laget av kunstsmed Karl Bilgrei.
Peer Gynt AS er kjent for å ha søkt om enerett på en rekke ord fra Henrik Ibsens dikt Peer Gynt, herunder tittelen på diktet Peer Gynt, noe som ble kritisert av Ibsenforskere. Firmaet uttalte da at «Peer Gynt ble skapt av Ibsen, men vi har bygget opp varer og tjenester under det navnet.»
Det har til tider vært gode diskusjoner hvorvidt det er en hedersbetegnelse å få en pris med den tvilsomme karakteren Peer Gynts navn.
Skallagrim Kveldulvsson
Skallagrim Kveldulvsson (Skalla-Grímr Kveldulfsson), født ca. 863, død på 930-tallet, var en norsk viking, skald og landnåmsmann; han var en av de første nordmennene som bosatte seg permanent på Island. Han het egentlig Grímr, men ble kalt Skalla-Grímr, altså Grim med fleinskallen, fordi han ble skallet allerede i ung alder.
Han var gift med Bera Yngvarsdtr, og far til Egil Skallagrimson. Hans foreldre var Kveldulv Bjalvesson og Salbjørg Kåresdotter. Kveldulv het egentlig Ulfr, men ble kalt Kveld-Ulfr, fordi han sovnet så tidlig om kvelden og det het at han da kunne bli varulv. (Han var hamrammr.)
Skallagrims bror, Torolv Kveldulvsson, var hirdmann hos Harald Hårfagre og utmerket seg i slaget i Hafrsfjord.
Skallagrims ætt utvandret til Island da den kom i konflikt med Harald Hårfagre, og kongens menn drepte Torolv.
I tillegg for å være kjent som Egils far har han diktet følgende vers:
Dette betyr: "Nå som adelsmannen (Kveldulfr) har fullført hevnen på kongen (Harald Hårfagre); nå trår ulv og ørn på kongens barn. De nedhogde likene av Hallvard (Hallvard Hardfare og hans folk; fienden) flyktet til sjøen; den grå ørnen river i sårene av Snarfare (Sigtryggr Snarfari var bror av Hallvard Harfare)."
Dersom strofa er ekte er det den første med enderim i nordisk diktning; vanligvis er det Egils dikt Höfuðlausn som regnes som det. En teori er derfor at Egil selv diktet denne strofa, men tilla faren æren for den.
.45 Schofield
.45 Schofield (.45 S&W, .45 M1877 ball revolver) er en patron utviklet av Smith & Wesson for bruk i Schofield revolveren. Patronen er nesten identisk med .45 Colt men har en litt kortere hylse.
I 1877 ble denne patronen approbert som standardpatronen av United States Army istedenfor .45 Colt. Dette ble gjort fordi blant annet kavaleriet hadde et større antall Schofield revolvere, mens resten av hæren hadde Colt revolvere kamret for .45 Colt. For å forenkle forsyningssituasjonen bestemte man seg for og ha en patron, da en .45 Schofield også kan brukes i ett våpen kamret for .45 Colt, mens .45 Colt har en lengre hylse og passer ikke i ett .45 Schofield våpen.
3. serierunde i Toppserien 2007
3. serierunde i Toppserien 2007 starta den 1. mai klokka 16:00.
VLC (andre betydninger)
VLC kan referere til:
Trykkluftbil
Trykkluftbil er et bilkjøretøy med trykkluft som drivkraft. Trykkluft eller komprimert luft pumpes inn i en trykklufttank i kjøretøyet som deretter tapper den for å drive en trykkluftmotor eller pneumatisk motor. Kjøretøyet kan dermed være helt forurensingsfritt, ettersom det kan bruke luft som drivstoff både ved påfylling og utslipp. Prinsippet bak trykkluftdrift har vært forstått i lang tid, og tatt i bruk i forskjellige bruksområder fra jernbanelokomotiv til maskindrevne verktøy.
Men for biltransport har selve konseptet vist seg upraktisk, slik at en kommersialisering ikke har blitt oppnådd tross gjentatte forsøk siden 1800-tallet. Dette skyldes trykkluftmotoren eller den pneumatiske motoren, som ofte er stempelmotor, der komprimert luft slippes inn. Trykkluften må være oppvarmet for å ekspandere, men vil raskt miste varmen i prosessen, og må dermed oppvarmes. Det er for lav energitetthet i trykkluft som er for lettpåvirkelig for temperatursvingninger ettersom varmen vil raskt går tapt. Dermed kan ikke trykkluftbilen oppnå samme energieffektivitet sammenlignet med andre biler med forskjellige drivkraftmetoder, fra batteristrøm til hydrogen.
Mange som har valgt å utvikle trykkluftdrevne biler har enten prøvd å løse varmeproblemet eller valgt hybridmotorkonseptet ved å ha forbrenningsmotor. Men problemet med den meget lave energitettheten i den komprimerte luften betyr lavere ytelseskapasitet, og dermed kan trykkluftbilen ikke konkurrere med andre biler. Som et resultat har mange prosjekter kommet og gått gjennom årene. Sist ut er, som skulle settes i produksjon senest i 2020 etter offentliggjørelsen av prosjektet i 2008. De fleste gikk over i glemselen.
Kjødets synd
Begrepet finnes ikke i Bibelen, men har trolig bakgrunn i Paulus' bruk av ordet «kjøtt» eller «kjød» (gr. sarx). Paulus' hensikt er her ikke å betegne menneskets kropp som syndens egentlige utgangspunkt. Som kjøttets/kjødets gjerninger teller han også synder av ren åndelig art. Når han stiller opp kjøttet og ånden mot hverandre, er det ikke motsatsen mellom det sanselige og åndelige i menneskets vesen han tenker på, men motsatsene i menneskenes nåværende vesen: preget både av synden og av ånden (som er det guddommelige livsprinsippet). Kjøttet kan i sammenhengen ses som et arkaisk begrep synonymt med materie eller, kanskje mer eksakt, materialisme og betegne alt på jorden som har vendt seg bort fra Gud, ved å avvise det høyere livsprinsipp – altså ånden. Det ligger heri også en henvisning til sanseligheten som den siden av menneskevesenet hvor den syndige utviklingen finner sitt «angrepspunkt». Paulus' egen terminologi har på dette punktet vist tendenser til hellenistisk innflytelse.
En skribent i Den lutherske bekjennelseskirkes medlemsblad har brukt begrepet om selvopptatthet, stolthet og egeninteresse.
Carsten Dybevig
Carsten Dybevig (født 29. januar 1963 i Halden) er en norsk politiker fra Høyre. Han var vararepresentant i kommunestyret i Halden fra 1991 til 1995. Fra 1995 til 1999 var han ordfører, deretter ble han gjenvalgt i 1999 og satt som ordfører til han i 2001 kom inn på Stortinget som fast møtende vararepresenentant for Ingjerd Schou. Han var også medlem i kommunestyret i perioden 2003 til 2007.
Yrke
Dybevig er siviløkonom fra University of Tulsa i Oklahoma, USA fra 1988, og Certified Public Accountant fra samme universitet i 1989 (tilsvarer statsautorisert revisor i Norge). Fra Norge har han en mastergrad i strategi og ledelse fra Norges Handelshøyskole i 2006.
Han har vært ansatt i Norske Skog i forskjellige økonomistillinger fra 1989. Han var styresekretær fra 2005 til 2010, og ble i 2010 kommunikasjonsdirektør.
Andreas Chasikos
Andreas Chasikos (født 7. juni 1984) er en kypriotisk skytter som konkurrerer i hagleskyting. Han største internasjonale resultat var en gullmedalje fra Samveldelekene 2010.
Verdenscupen i skiskyting 2002/03
Verdenscupen i skiskyting 2002/03 ble arrangert av International Biathlon Union (IBU). Sesongen bestod av ti stevner med totalt 23 individuelle øvelser og åtte stafetter. VM i skiskyting 2003 i Khanty-Mansijsk inngikk også i verdenscupen. Martina Glagow (Tyskland) og Ole Einar Bjørndalen (Norge) vant verdenscupen sammenlagt, sistnevnte for andre gang.
Sjelesjøen
Sjelesjøen (originaltittel: The Lake of Souls) er en roman i trilogien Vampyrartens skjebne, som igjen er en del av Sagaen om Darren Shan. Boken ble utgitt i oktober 2003. Sjangeren er grøsser og handler om vampyrer.
Handling
Darren Shan sammen med Harkat er på leting etter Sjelesjøen, hvor han vil få svar på mange spørsmål. Sjelesjøen er en sjø hvor sjeler som har blitt fanget på jorden (altså ikke kommet til paradiset) lever. Der vil sjelene gå gjennom minnene fra livet om og om igjen. Ved Sjelesjøen lever det fem draker. To hunn-draker, en hann-drake og to unger. Men drakene kan ikke komme nærmere Sjelesjøen enn tre meter. Men hvis et levende menneske faller ut i vannet, brytes grensen og drakene kan komme fram.
The Other Woman (2014)
The Other Woman er en amerikansk romantisk komedie fra 2014, regissert av Nick Cassavetes.
Manus ble skrevet av Melissa Stack. Hovedrollene spilles av Cameron Diaz, Leslie Mann, Kate Upton og Nikolaj Coster-Waldau. Med Nicki Minaj, Taylor Kinney og Don Johnson i mindre roller. Filmen følger tre kvinner som alle har romantiske forhold med samme mann, Mark (Nikolaj Coster-Waldau). Etter å ha oppdaget hverandre, bestemmer trioen seg for å hevne seg på Mark. Filmen ble utgitt den 25. april 2014 i USA, og distribuert av 20th Century Fox. Den ble utgitt på DVD og Blu-ray den 29. juli 2014.
Sammendrag
Carly, en advokat bosatt i New York City, har nylig startet et forhold med Mark. En dag må Mark hjem til Connecticut. Men Carly bestemmer seg for å reise etter ham, i ett forsøk på å forføre Mark. Hun blir forskrekket over å møte Marks kone, Kate – ettersom Mark aldri hadde nevnt at han faktisk var gift allerede. Selv om de i utgangspunktet er fiendtlig innstilt til hverandre, så blir de to kvinnene snart nære venninner.
Kate og Carly oppdager i tillegg at Mark også har ett romantisk forhold med en tredje kvinne, Amber. Carly og Kate informerer Amber om at Mark har vært utro mot dem alle tre. De tre kvinnene bestemmer seg deretter for å ta hevn på Mark. Carly putter ett østrogen-stoff i drikken hans, noe som gir ham hovne brystvorter. Samt ett sterkt avføringsmiddel som gir ham kraftig diaré. De tre kvinnene finner på mange forskjellige ting for å plage Mark, men underveis oppdager de at Mark over lengre tid har underslått store pengesummer fra en rekke bedrifter og organisasjoner, som han arbeider for.
Men vennskapet mellom de tre kvinnene begynner etterhvert å falle fra hverandre, og Kate begynner å få romantiske følelser for Mark igjen. Kort tid senere reiser Mark til Bahamas, på noe han påstår er en forretningsreise. Kate bestemmer seg for å følge etter ham til Bahamas, for å avsløre ham. Hun ser Carly og Amber på flyplassen, og de har oppdaget at Mark har satt Kate som eier for flere utenlandske bank-kontoer som han har overført penger til fra selskapene han har svindlet.
Hvis svindelen blir oppdaget, vil Kate få skylden for å ha svindlet dem. Dette vil resultere i at hun sannsynligvis kommer til å få mange års fengsel. Når de kommer til Bahamas oppdager de at Mark har begynt ett forhold til enda en kvinne. Alt dette motiverer Kate til å hjelpe Carly og Amber med å avsløre Mark og hans aktiviteter. Da Mark kommer tilbake fra Bahamas, besøker han Carly på kontoret hennes. Han blir sjokkert over å se de tre kvinnene sittende sammen.
Belle Bennett
Belle Bennett (født 22. april 1891 i Milaca, Minnesota, død 4. november 1932 i Los Angeles, California) var en amerikansk skuespiller som opptrådte i stumfilm, teater og vaudeville.
Bennets foreldre var William og Mary Bendon, med kunstnernavnet Bennett. De opptrådte i Billy Bennett's Big Shows som reiste rundt og holdt show i telt og lokale teatre. Showene inneholdt vaudeville-programmer og melodrama. Bennett opptrådte som trapesartist som 13-åring.
Hennes filmkarriere strakte seg fra 1916 til 1932 og omfattet filmer som Stella Dallas (1925), Wild Geese (1927) og The Battle of the Sexes (1928) og The Iron Mask (1929). Hun klarte som skuespiller overgangen til lydfilm, men døde tidlig av kreft og i fattigdom.
Hun ble posthumt, 8. februar 1960 hedret med en stjerne på Walk of Fame ved 1511 Vine Street i Hollywood, California.
Randomisert kontrollert studie
En randomisert kontrollert studie (RCT, av eng. randomised controlled trial), også kalt randomisert kontrollstudie på norsk, er en vitenskapelig metode for å undersøke effekt av en bestemt type behandling.
Formålet er vanligvis å sammenligne resultatet i to eller flere grupper gjennom å gi dem ulik behandling og sammenstille resultatene.
Beskrivelse
Randomiseringen gjøres for at så langt som mulig få et representativt utvalg i både behandlings/studie- og kontrollgruppe. «Randomisering» betyr at deltakerne velges ut tilfeldig til behandlings- og kontrollgruppene, slik at effekten kan måles. Ideelt sett utføres randomiserte kontrollstudier enten som en blindtest eller en dobbel blindtest.
I en blindtest vet ikke deltakerne hvilke betingelser de har under testen. I en dobbel blindtest vet verken deltakerne eller forskerne (inkludert forsningslederen) som utfører testen hvilke betingelser deltakerne har under testen.
Smertelniyje illjuzii
Handling
Men allerede i begynnelsen av dette showet går ting feil...
Saif bin Futtaif
Saif bin Futtaif (født 1973) er en emirarabisk skytter som konkurrerer i hagleskyting. Han har ingen større internasjonale meritter, men vant blant annet et verdenscupstevne i 2015.
Spytt
Spytt eller saliva er en fordøyelsesvæske som produseres i spyttkjertlene, som sitter i forbindelse med munnhulen. Hos mennesker produserer kjertlene normalt ca. 1-2 liter spytt i døgnet.
Spyttet blandes med mat gjennom tygging og tungens bevegelser, slik at maten kan fordeles i passelig store klumper (bolus) og svelges ned i svelget og spiserøret.
Spytt inneholder et slimliknende stoff kalt mucin, et såkalt glukoprotein som virker smørende, samt enzymet amylase, som spalter stivelse (et polysakkarid) til enklere karbohydrater (disakkarider og monosakkarider).
MF «Eira»
MF «Eira» (IMO: 9261621) er en norsk bil- og pendelferge som tilhører det norske fergeselskapet Fjord1 AS og som brukes som reserveferge på fergesambandene Aukra–Hollingsholmen, Solholmen–Mordalsvågen og Sølsnes–Åfarnes i Romsdal, og har base i Molde hvor hun til vanlig ligger i beredskap. Fergen ble bygd i 2002 av Gdańska Stocznia Remontowa i Gdańsk i Polen som verftets byggnummer 828, og ble opprinnelig levert for Fjord1 MRF (tidligere datterselskap i Fjord1) som satte fergen inn i rute på fergesambandet Sølsnes–Åfarnes i Romsdal.
MF «Eira» er den fjerde bilfergen som bærer dette navnet, og er rederiets andre polskbygde bilferge. Den første er søsterfergen «Volda» – også bygd i 2002.
Konstruksjon
31. januar 2002 ble fergen kjølstrukket ved Gdańska Stocznia Remontowa på øya Ostrów i Gdańsk som verftets byggnummer 828. Fergen ble sjøsatt som «Eira» ved verftet 6. juni 2002. MF «Eira» ble overlevert til sine eiere – Møre og Romsdal Fylkesbåtar (MRF) og Fjord1 Nordvestlandske – den 20. november 2002. Byggekostnaden for fergen var rundt 80 millioner kroner.
Design
MF «Eira» og søsterfergen «Volda» var de første polskbygde bilfergene for Fjord1 MRF og er av skrogdesignet SKS 85. Søsterfergene ble bygget som moderne bil- og passasjerferger utformet av Remontowa Design Office (RMDC), samt med fremdrift og systemer i samsvar med regler og krav i den norske stiftelsen Det Norske Veritas (DNV). RMDC utviklet fergene basert på foreløpig grunnleggende prosjekt som var levert av klienten.
Søsterfergene «Eira» og «Volda» skiller seg fra de gamle bilfergene ved at det er skille mellom passasjerer og personbiler ved om bord- og ilandkjøring. I 2010 og 2011 fikk «Eira» og «Volda» to storesøstre – «Storfjord» og «Hjørundfjord». Disse store søsterfergene er basert på samme konsept som «Eira» og «Volda» (bare større og med et mer modernisert eksteriørdesign) og er av skrogdesignet SKS 116.
Den blå bølgen
Denne endringen på utseende til fergene i Fjord1 MRF falt ikke i god jord i MRF-miljøet i Møre og Romsdal. Det var mange avisinnlegg mot denne fargesettingen av MRF sine ferger og kravet var å kutte ut den blå bølgen på fergene. Alle fergene måtte være svarte med hvitt overbygg må vite, slik som de alltid hadde vært. Fjord1 gikk tilbake på dette og fergene slapp å bli malt med blå bølge. Så langt så var det bare «Eira» som var den eneste bilfergen som fikk påmalt denne blå bølgen. I motsetning til hurtigbåtene fikk alle denne bølgen og ingen klaget noe særlig på dette.
Dåp
Etter medieoppstyret ble den blå bølgen på «Eira» overmalt med sort farge ved kaia på havneterminalen i Molde. Dette hendte i god tid før fergedåpen og presentasjonen av den nye Fjord1 MRF-logoen som fant sted 6. desember 2002. Gudmoren for dåpen var Solveig Linge Stakkestad. Et dikt skrevet av gudmoren ble presentert under dåpen, diktet finnes i dag på en plakat som er opphengt i salongen om bord. Diktet er skrevet på nynorsk ettersom rederiet Fjord1 bruker nynorsk som morsmål:
Oljelekkasje
Like etter dåpen ble det oppdaget oljelekkasje og metallspon i propellanlegget, som tydet på videre utvikling fra problemet med propellanlegget etter overleveringen 20. november 2002. Dermed måtte jomfruturen utsettes og propellanlegget repareres. 20. desember 2002 ble reparasjonsarbeidet fullført og «Eira» var klar for å settes inn i rute på fergesambandet Sølsnes–Åfarnes søndag formiddag den 22. desember 2002.
Tjeneste historikk
22. desember 2002 startet «Eira» på sin jomfrutur med rutetrafikk på fergesambandet Sølsnes–Åfarnes. I desember 2008 ble «Eira» erstattet med «Julsund» ettersom sistnevnte hadde større åpent dekk og kunne ta flere vogntog og semitrailere. Fergen ble da flyttet til fergesambandet Ørneset–Magerholm hvor hun gikk i rute frem til juni 2012. Fra juni 2012 erstattet hun «Ivar Aasen» på fergesambandet Aukra–Hollingsholmen, der blant annet «Julsund» debuterte i forbindelse med utbyggingen av Ormen Lange-gassterminalen på Nyhamna.
20. januar 2020 ble «Eira» erstattet av den større pendelferga «Norangsfjord» og ble tatt ut av rute på Aukra–Hollingsholmen med kurs for hjemmehavnen Molde, hvor hun ville bli liggende ved Bolsønes Verft i beredskap og brukes som reserveferge i Romsdal sregionen på fergesambandene Aukra–Hollingsholmen, Solholmen–Mordalsvågen og Sølsnes–Åfarnes.
Størrelse og dimensjoner
MF «Eira» har en bruttotonnasje på 1 986 BT, en nettotonnasje på 595 NT og en lasteevne på 655 DWT. Fergen måler en største lengde (L OA ) på 87,60 meter og en lengde mellom perpendikulærene (L PP ) på 84,10 meter. Fergens største bredde måler 16,40 meter, mens bredde i riss måler 16,00 meter. Dypgående stikker fergen 3,85 meter, mens fergens dybde i riss (målt fra underkant av hoveddekksplaten til overkant av kjølplaten) måler 5,35 meter.
Kapasiteter
MF «Eira» har en passasjerkapasitet på maksimalt 297 passasjerer og en kjøretøykapasitet på 87 PBE. Alternativt kan fergen ta 8,50 tonn trailere og 36 PBE.
Maskin og fremdrift
Ved levering besto hovedmaskineriet på «Eira» av to Caterpillar 3512B dieselmotorer, hver med ytelse 1 250 kW ved 1600 rpm. Etter et verkstedopphold ved Båtbygg AS i Raudeberg i Vestland i oktober 2020, ble hovedmaskineriet byttet ut med to Caterpillar 3512C dieselmotorer, hver med ytelse på 1 120 kW ved 1800 rmp. Hjelpemaskineriet besto av to Caterpillar 3306 TA dieselgeneratorer, hver med ytelse på 174 kW ved 1500 rmp. Etter verkstedoppholdet i oktober 2020 ble disse erstattet av to nye Caterpillar dieselgeneratorer. Fremdriften besørges av to elektromotorer som driver hver sin respektive Schottel STP 1010 azimut-thruster.
Klasse og register
Ved byggestart var «Eira» klasset i den norske stiftelsen Det Norske Veritas (DNV) frem til stiftelsen fusjonerte seg sammen med det tyske klassifikasjonsselskapet Germanischer Lloyd (GL) og dannet det internasjonale klassifikasjonsselskapet DNV GL i 2013. Fergen var klasset i DNV GL frem til klasseselskapet skiftet navn til DNV i 2021. Fergen har følgende klassenotasjon: +1A1 R4(nor) Car Ferry B RP E0 CLEAN PWDK.
MF «Eira» er registrert i Norsk Ordinært Skipsregister (NOR), som er en underavdeling i Sjøfartsdirektoratet.
988 Appella
988 Appella er en hovedbelteasteroide og et medlem av asteroidefamilien Themis. Den ble oppdaget den 10. november 1922 av Benjamin Jekhowsky fra Observatoire astronomique d’Alger - Bouzaréah i Alger. Den er oppkalt etter den franske astronomen Paul Émile Appell.
989 Schwassmannia
989 Schwassmannia er en hovedbelteasteroide. Den ble oppdaget den 18. november 1922 av Friedrich Karl Arnold Schwassmann fra Hamburger Sternwarte i Hamburg-Bergedorf. Den er oppkalt etter Schwassmann. Asteroiden er 12,5km i diameter og er en S- og T-type asteroide.
Viggo Dibbern
Viggo Valdemar Dibbern (født 10. juli 1900, død 30. januar 1981) var en dansk sportsutøver som deltok under de olympiske leker 1920 i Antwerpen. Dibbern ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
Termokjemi
Termokjemi er studien av reaksjonsvarme innen fagfeltet fysikalsk kjemi, det er også en del av naturvitenskapen som kalles termodynamikk. Et viktig begrep innenfor termokjemi er system, det kan for eksempel være en kjemisk reaksjon som foregår i et reagensrør. Når vi snakker om et system, kan vi si noe om dets tilstand. Det kan være temperatur, trykk, antall mol av stoffene som inngår i reaksjonen, om de er i fast fase eller væskefase. Alt som er utenfor systemet er omgivelser.
Når det skjer endring i systemet, sier man at systemet går fra en tilstand til en annen. Hvis systemet er isolert fra omgivelsene, kan man si at det ikke skjer noe varmetap eller tilførsel. Det kalles adiabatisk endring.
Ved adiabatisk endring i systemet, forandres temperaturen. Hvis den økes kalles reaksjonene som skjer for eksoterm og hvis temperaturen minker kalles den for endoterm. Hvis det skjer endring i systemet som ikke er begrenset, kommer temperaturen til å holde seg konstant mens reaksjonen pågår. Det kalles for isoterm endring.
Når en reaksjon pågår under konstant trykk, kalles dette entalpiendringen for reaksjonen.
Termodynamikkens størrelse entropi (S) er et mål på grad av uorden i systemet. Når fasetilstand går fra fast til gass, minker orden mellom atomene og uorden øker. Det vil si at entropien er stor når et stoff er i gasstilstand.
Ut fra entropi og entalpi kan man regne ut Gibbs frie energi for reaksjonen. Det er maksimalmengden av energi som frigjøres i en prosess som foregår under konstant trykk og temperatur.
Hvor alle stoffer er i standardtilstand. Man kan si at er den verdien  skulle ha hvis grunnstoffene hadde vært i standard tilstand. Derfor er formelen for inneholder Q som sier noe om konsentrasjonene til reaktantene og produktene i reaksjonen.
Når det er likevekt i reaksjonen, er, man kan si at det ikke blir noe energi til overs etter at reaksjonen har skjedd.
Kigeli V
Kigeli V (født Jean-Baptiste Ndahindurwa 29. juni 1936 i Kamembe, død 16. oktober 2016 i Oakton i USA ) var den siste regjerende konge (mwami) av Rwanda, fra 28. juli 1959 til monarkiet ble avskaffet den 25. september 1961.
Etter at han ble avsatt flyttet Kigeli til Tanzania. Senere flyttet han til Nairobi i Kenya, og etter å ha bodd i forskjellige afrikanske land, flyttet han til USA, hvor han bodde i Washington, D.C.-området, hovedsakelig i byen Oakton i Virginia, hvor han bodde fram til sin død i 2016. I eksil drev han stiftelsen King Kigeli V Foundation.
Oppvekst og utdannelse
Kigeli ble født den 29. juni 1936 i Kamembe i Rwanda, som sønn av den avsatte kong Yuhi V av Rwanda, og dronning Mukashema (født Mukashema Bernadette), den syvende av hans elleve koner. Han var etnisk tutsi. Da Kigeli var 4 år gammel, ble hans far satt i eksil av den belgiske regjeringen i Moba i Den demokratiske republikken Kongo. Etter farens død kom han tilbake til Rwanda i 1944. Kigeli ble døpt i Den katolske kirke i tenårene, og tok det kristne navnet Jean-Baptiste. Han tok sin utdannelse ved Groupe Scolaire Astrida (nå Groupe Scolaire Officiel de Butare) i Rwanda, og ved Nyangezi College i det som i dag er Den demokratiske republikken Kongo. Etter å ha fullført skolen i 1956, jobbet han for de lokale myndighetene i Rwanda fram til 1959.
Regjeringstid og eksil
Etter at halvbroren hans, kong Mutara III Rudahigwa, døde under mystiske omstendigheter den 25. juli 1959, ble det kunngjort den 28. juli at Kigeli ville etterfølge ham som kong Kigeli V Ndahindurwa. Selv om han var gift, hadde Kigelis avdøde halvbror ingen barn. Omstendighetene rundt hans brå død førte til rykter om at det dreide seg om drap. Kigelis utnevnelse kom som en overraskelse for den belgiske administrasjonen, som ikke var involvert i utvelgelsen av ham, og som beskrev begivenheten som et statskupp.
I november 1959, mindre enn en måned etter kroningen, oppsto konflikter mellom hutuene og tutsiene i landet; hutuene gjorde opprør, noe som endte med at hundrevis av tutsier ble drept og titusenvis ble sendt i eksil. I juli 1960 flyktet Kigeli til Kongo, som noen dager tidligere hadde erklært seg selvstendig fra Belgia. I 1961 var Kigeli i Kinshasa for å møte FNs generalsekretær Dag Hammarskjöld da Dominique Mbonyumutwa, med støtte fra den belgiske administrasjonen, ledet et statskupp og tok kontroll over Rwanda. Monarkiet ble formelt styrtet den 28. januar 1961. Kuppet resulterte i en folkeavstemning hvor det store flertallet av landets innbyggere stemte for å avskaffe monarkiet og innføre republikk. Kigeli mente at avstemningen var rigget, og skrev senere: «Jeg klamrer meg ikke til makten ... Jeg vil alltid akseptere folkets mening; det jeg ikke kan godta er at den belgiske administrasjonen skal påvirke eller forvrenge den meningen.»
State University of New York
State University of New York (SUNY) er et delstatlig universitet i delstaten New York i USA. Det ble grunnlagt i 1816 og har idag studier ved åtte universiteter, fire universitetssentra lokalisert ved Conrell University, femten høyskoler (colleges) og åtte tekniske høyskoler samt tretti lokale høyskoler (community colleges). SUNY er det største universitetssystemet i USA, og et av de største i verden.
Kigeli V
Regjeringstid og eksil
Regjeringen deporterte Kigeli til det som i dag er Tanzania den 2. oktober 1961. Han bodde senere flere steder i Afrika, deriblant i Kampala i Uganda og Nairobi i Kenya. Han fikk politisk asyl i USA i juli 1992, og flyttet til Washington, D.C.-området, hvor han levde på sosialhjelp. Omsider flyttet han til byen Oakton i Fairfax County i Virginia. I et intervju med BBC i august 2007 uttrykte Kigeli interesse for å returnere til Rwanda hvis det rwandiske folket var villige til å akseptere ham som deres monark. Han sa at han hadde møtt president Paul Kagame og at Kagame hadde fortalt ham at han og hans familie kunne komme tilbake, men for å gjøre det, var han nødt til å vite om folket fortsatt ønsket at han skulle være konge. Ifølge Kigeli sa Kagame at han ville rådføre seg med regjeringen om saken.
Denver & Rio Grande Railroad
[[Fil:Rio Grande Zephyr in 1983.jpg|miniatyr|300px|D&RGW var den siste private operatør av langdistanse passasjertog i USA. Her er selskapets ekspresstog «Rio Grande Zephyr» klar til avgang fra Denver i 1983.
Kigeli V
Regjeringstid og eksil
Kigeli døde av hjertesykdom i en alder av 80 morgenen 16. oktober 2016 på et sykehus Washington, D.C.-området. Kigeli giftet seg aldri på grunn av en regel som forbød ekteskap for konger mens de var ute av landet. Til tross for dette ble det den 9. januar 2017 annonsert at hans nevø, prins Emmanuel Bushayija, ville etterfølge ham som tronpretendent til den rwandiske tronen. Etter Kigelis død ble det avslørt at han hadde minst en datter, Jacqueline Rwivanga. Kigeli ble begravd i Nyanza sør i hjemlandet Rwanda den 15. januar 2017.
State University of New York
Universitetet i Buffalo ble opprinnelig etablert i 1846 som et privat universitet med medisinsk fakultet, som i 1962 ble fusjonert med State University of New York. I dag er Universitetet i Buffalo (State University of New York at Buffalo) med sine 28.192 studenter (2008) (hvorav 19.022 undergraduate), 1.827 akademisk ansatte, 83 Bachelorgradstudier, 133 Mastergradstudier, 78 doktorgradsstudier og 4 profesjonsstudier, tre campuser (Amherst og to i sentrum), forskningsmidler på USD 323.000.000 (2007) og årlig budsjett på USD 1.300.000.000 (2007); selve flaggskipet i det statlige universitetssystemet i New York. State University of New York at Buffalo er medlem av Association of American Universities.
Denver & Rio Grande Railroad
Foto: Bruce Fingerhood]] Denver & Rio Grande Railroad (D&RG - i dagligtale gjerne omtalt som Rio Grande) var et amerikansk jernbaneselskap stiftet i 1870 av William Jackson Palmer og William Bell som Denver & Rio Grande Railway Company. I 1917 nådde D&RGs linjenett sin største utstrekning på like under 6 000 miles (9 654 km). Selskapet hadde det mest omfattende smalspornettet i USA, i tillegg til sitt normalspornett. D&RG hadde jernbanelinjer i delstatene Colorado, New Mexico og Utah.
State University of New York
Lærestedet ved Binghamton tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.
Denver & Rio Grande Railroad
I 1988 kjøpte Rio Grande Industries opp jernbanenettet til Southern Pacific Railroad. Jernbanedriften på det sammenslåtte nettet fortsatte under navnet Southern Pacific. 11. september 1996 fusjonerte Union Pacific Railroad og Southern Pacific, og Rio Grande opphørte som selskap.
Nils Bjørgås
Nils Bjørgås (født 14. mai 1910, død 31. januar 1983) var en norsk lærer og barnebokforfatter.
Denver & Rio Grande Railroad
Historie
William Jackson Palmer og William Bell stiftet Denver & Rio Grande Railway Company i 1870. Palmer hadde som ambisjon å skape en nord-sør forbindelse mellom Denver og Mexico, og å bygge sidebaner inn i fjellene langs linjen. Med tanke på det vanskelige fjellterrenget jernbanen ville møte, falt valget av sporvidde på 3 fot (914 mm). Fordelen med en smalsporet jernbane er at den er lettere og billigere å bygge i bratt terreng. Bakdelen er lavere aksellast, dårligere stabilitet, og lavere toppfart på togene. Sporleggingen sørover fra Denver startet i 1871.
State University of New York
I 2007 var det i alt 427 000 studenter innskrevet på fulltid, deltid, gjennom fjernundervisning eller etter- og videreutdanning. Det var 99 778 regulære studenter på bachelor- eller masterstudier ved SUNY i 2006, pluss studentene ved selvstendige colleges og community colleges. Skolepengene er US$ 4 800 – 6 000, avhengig av studiested, men US$ 9 166 ved medisinstudiene.
Nils Bjørgås
Han debuterte i 1948 med Vetle-Jens (illustrert av Kjell Aukrust), og skrev i alt 3 barnebøker, i en sammenhengende trilogi. Lemenåret (1949) er en videreføring av debutbokas episodiske pastoraler fra fjellbygda, mens det tredje bindet Siste sommaren (1950) med sine skildringer av pubertet inneholder et sterkt generasjonsoppgjør mellom hovedpersonen Jens og faren, og også av Jens' distansering til hjemmemiljøet. Han fikk Kirke- og undervisningsdepartementets premiering i 1950 for den tredje boka. Alle bøkene ble skrevet mens han var folkeskolelærer ved Aker 2-delte skole, Norderhov, Ringerike.
Denver & Rio Grande Railroad
Historie
En bitter strid i 1878 med erkerivalen Atchison, Topeka & Santa Fe Railway (AT&SF) om traséen gjennom Royal Gorge endte med voldelige sammenstøt og rettssak. Resultatet ble at D&RG lovte å stoppe sin ekspansjon sørøver, mens AT&SF skulle trekke seg ut av fjellområdene i Colorado. På tross av avtalen med AT&SF nådde D&RG byen Santa Fe ved hjelp av stråselskaper. Denne smalsporede linjen het offisielt Santa Fe Branch, men fikk snart kallenavnet «Chili Line». Selskapet var imidlertid tvunget til å skifte fokuset sitt fra utvidelse i retning nord-sør til øst-vest, og nådde aldri sitt opprinnelige mål som var Mexico by.
State University of New York
Studiesteder og campuser
Studiestedene ved SUNY er:
Nils Bjørgås
Bjørgås var også ansvarlig for nynorskversjonen av 1954/55-utgaven av Nordahl Rolfsens lesebok.
Denver & Rio Grande Railroad
Ekspansjon vestover
I 1879 begynte D&RG å bygge en linje fra Antonito til San Juan-fjellene for å betjene gruveindustrien der. Den smalsporede linjen på omtrent 320 kilometer ble åpnet til Durango i 1881 og fikk navnet San Juan Extension (San Juan-linjen). En ytterligere forlenging fra Durango til gruvebyen Silverton ble fullført året etter. En normalsporet sidebane fra Durango til Farmington ble bygd i 1905, men den ble konvertert til smalspor i 1923. San Juan-linjen ble nedlagt og fjernet i 1969 - med unntak av to delstrekninger: Antonito - Chama og Durango - Silverton. Disse strekningene drives i dag som mueumsjernbaner.
State University of New York
Studiesteder og campuser
Universiteter Colleger
Denver & Rio Grande Railroad
Ekspansjon vestover
Linjen gjennom Royal Gorge ble også forlenget til Salida og videre til gruvebyen Leadville. Denne linjen ble forlenget videre over Tennessee Pass og til Grand Junction. En annen Linje over Marshall Pass og til Gunnison og Montrose ble bygd i 1881.
State University of New York
Studiesteder og campuser
I tillegg til dette er det også underliggende community colleges.
Denver & Rio Grande Railroad
Ekspansjon vestover
D&RG hadde ikke konsesjon i delstaten Utah, og for å kunne ekspandere videre vestover, opprettet Palmer selskapet Denver & Rio Grande Western Railway (D&RGW.Ry) i 1881. Utvidelsen vestover ble bygd smalsporet, og ble delvis oppnådd ved oppkjøp av mindre eksisterende jernbaneselskaper. I 1883 gikk det første toget fra Denver til Salt Lake City. Endestasjonen til D&RGW.Ry var Ogden der linjen var tilknyttet den normalsporede transkontinentale jernbanen og Union Pacific Railroad. I øst i Pueblo var linjen tilknyttet Missouri Pacific Railroad som også var normalsporet. Sporbruddet innebar tid- og kostnadskrevende omlasting, og D&RG besluttet å konvertere hovedlinjen vestover gjennom Rocky Mountains til normalspor. I 1889 opprettet Palmer selskapet Rio Grande Western Railway (RGW) for å utføre konverteringen og senere drifte hovedlinjen i Utah. RGW fusjonerte med D&RG i 1908, og hele hovedlinjen fra Denver til Ogden var nå organisert i ett og samme selskap.
Navneformer
Selskapet endret navn og logo mange ganger som følge av konkurser, oppkjøp og sammenslåinger:
Vinicius de Moraes
Marcus Vinícius da Cruz e Mello Moraes (født 19. oktober 1913 i Rio de Janeiro, død 9. juli 1980 samme sted), også kjent som Vinícius de Moraes, med kallenavnet O Poetinha (den lille poet), var en brasiliansk diplomat, dramaturg, journalist, poet og komponist.
Han var født i Rue Lopes Quintas 114 ved den botaniske hagen i Rio de Janeiro. Han studerte engelsk ved University of Oxford og var visekonsul i Los Angeles 1947–50. Vinicius var gift åtte ganger.
Som poet skrev han samfunnskritisk og utga fra 1948 diktsamlinger som i 1968 ble samlet i  Obra Poética. For teaterscenen ble hans Orfeu da Conceição fra 1956 grunnlag for den Oscar-vinnende Orfeu Negro fra 1959, der man får innsikt i livet i en favela, fattigkvarterene i Rio.
Vinícius var en forgrunnsfigur i brasiliansk populærmusikk (bossa nova, den nye rytmen) fra slutten av 1950-tallet og helt frem til sin død, og skrev tekster til mange av de mest kjære brasilianske sangene, blant annet sammen med Antônio Carlos Jobim (1927–94), Toquinho og Baden Powell.
Med Jobim ble han verdenskjent etter landeplagen "Garota de Ipanema", fremført av João Gilberto på gitar og kona Astrud Gilberto (1940–) på sang, vant Grammy for i 1965 for Getz/Gilberto med Stan Getz bak saksofonen.
Haddon Sundblom
Haddon Sundblom (født 22. juni 1899 i Muskegon, Michigan, død 1976) var en amerikansk kunstner og reklametegner, mest kjent for å ha skapt det moderne bildet av julenissen gjennom sine arbeider for Coca-Cola fra 1931.
Han vokste opp som den yngste av 9 søsken, og arbeidet en stund i bygningsbransjen før han begynte i reklame. Fra midten av 1920-tallet hadde han eget reklamestudio med flere oppdrag. Hans første tegning av Cola-Santa ble publisert i Saturday Evening Post i 1931, og han fortsatte å tegne for Coca-Cola inntil 1964. Forbildene for sin versjon av Santa hentet Sundblom i en hundreårig tradisjon, som begynte med Clement Clark Moores dikt A Visit from St. Nicholas (med åpningslinjen "Twas the Night before Christmas") fra 1822, og en billedtradisjon hvor Thomas Nast la mange av premissene, først i Harper's Weekly i 1863. Modell for figuren var Sundbloms nabo Lou Prentice.
Sundblom var også kjent som pinuptegner, og for å ha skapt dagligvarelogoene "Quaker Man" og "Aunt Jemima". Haddon Sundbloms far Karl Wilhelm kom fra Föglö på Åland, moren Karin var fra Sverige. Ålands postvesen ga i 2007 ut et frimerke med Sundbloms illustrasjon.
Russland under EM i svømmesport 2018
Russland deltok under EM i svømmesport 2018 i Glasgow i Storbritannia fra 3. til 12. august 2018.
Kamerater!
Kamerater! (originaltittel: Дорогие товарищи!) er en russisk film fra 2020, regissert av Andrej Kontsjalovskij.
Handling
Historien forteller om en demonstrasjon av arbeidere i Novotsjerkassk i løpet av 1962, hvor en rekke arbeidere blir skutt. Ljudmila er en parti-arbeider i den lokale bykomiteen, og er trofast mot kommunismen. Under en stor arbeider-streik ved det elektriske lokomotiv-anlegget i Novotsjerkassk på grunn av stigende matvare-priser og kutt i lønn, er Ljudmila vitne til masseskytingen av demonstranter etter ordre fra en kommisjon nedsatt av myndighetene- samtidig som de forsøker å skjule denne streiken for resten av den sovjetiske befolkningen.
Under protestene, og den påfølgende massakren, forsvinner også Ljudmilas atten år gamle datter Svetka. Ljudmila leter febrilsk, men diskret etter datteren sin - samtidig som KGB begynner å arrestere mistenkte, og i hemmelighet begrave lik. Ljudmila sliter med å forstå hvordan myndighetene kunne finne på alt dette, samtidig som hun forsøker å overbevise seg selv om at kommunismen vil seire til slutt. Ljudmila lengter etter fortiden når Josef Stalin fremdeles regjerte. Men hun ber også til Gud om å la datteren hennes fremdeles være i live. En sympatisk KGB-agent forsøker i det skjulte å hjelpe Ljudmila med å finne igjen datteren. De finner til slutt veien ut av byen for å sjekke en landlig kirkegård hvor en del av likene etter demonstrantene ble gravlagt i all hemmelighet.
En arbeider som ble beordret til å begrave likene i gamle nedslitte graver, bekrefter at han begravde en ung kvinne som ligner på et fotografi som Ljudmila viser ham av datteren Svetka. Hun blir sorgtung når mannen også nevner at jentas tær stakk ut av et hull på den ene strømpen, et hull som Ljudmila nylig hadde bedt datteren om å sy sammen. Men når hun kommer tilbake til leiligheten den kvelden, holder hennes egen far på å pakke sammen datterens koffert. Han forteller hennes at Svetka er oppe på taket. Ljudmila løper opp trappene, og gjennom et vindu kan hun se datteren sin gjemme seg på taket. Hun blir deretter overveldet av både glede og sjokk.
Torhild Johnsen
Torhild Marie Helene Johnsen (1934–2022) var en norsk politiker, som representerte Kristelig Folkeparti.
Hun ble første gang valgt inn i kommunestyret og formannskapet i daværende Idd kommune i 1955, 21 år gammel.
Hun var medlem av Halden kommunestyre fra 1980 til 2007, varaordfører fra 1999 til 2001 og ordfører i Halden fra 2001 til 2003, etter at Carsten Dybevig kom inn på Stortinget som vararepresentant for Ingjerd Schou.
Johnsen var også fylkesleder i Østfold KrF og medlem av sentralstyret i KrF Kvinner.
Hun var gift med Ottar Johnsen (1929–2003), og de bygde opp Bakke rehabiliteringssenter. Hun arbeidet også i postverket og kommuneadministrasjonen i Halden.
Tsjelovek iz Podolska
Tsjelovek iz Podolska (originaltittel: Человек из Подольска) er en russisk film fra 2020, regissert av Semjon Serzin.
Handling
Historien er basert på det eponyme skuespillet av Dmitrij Danilov, og forteller om en innbygger fra Podolsk og hans merkelige eventyr.
Men som et resultat blir uberettiget arrestert av politiet i Moskva...
Askepott 2 – Drømmen blir virkelighet
Askepott 2 er en amerikansk direkte-til-video tegnefilm av The Walt Disney Company fra 2002 som er en oppfølger til Askepott.
Handling
I det kongelige palasset går Askepotts musevenner Gus og Jaq til et kammer hvor den gode féen leser historien om Askepott for de andre musene. Til stor skuffelse ankommer Gus og Jaq akkurat i det hun er ferdig med historien. Musene bestemmer seg for å skrive en fortsettelse på eventyret, om hva som skjedde etter at Askepott fikk sin lykkelige slutt. Eventyret deres begynner når Askepott og Prins Charming kommer tilbake fra bryllupsreisen, og Askepott gjenforenes med musevennene sine og hunden Bruno.
Fly540
Fly540 er et lavprisflyselskap basert i Nairobi i Kenya. De flyr passasjer- og godstrafikk både innen- og utenlands.
Askepott 2 – Drømmen blir virkelighet
Handling
Askepott deltar deretter ved palassets banketter og fester når kongen og prinsen Charming er bortreist. Askepott er imidlertid misfornøyd med hvordan tradisjonene drives, og bestemmer seg for å organisere en kommende fest på hennes egen måte. Jaq mener at han er for liten til å hjelpe Askepott i palasset slik som han gjorde i den første filmen. I tillegg blir Anastasia, en av Cinderellas stesøstre, forelsket i en baker - som hennes mor Lady Tremaine og storesøsteren Drizella misliker.
Fly540
Fly540 starta flygninger mellom Nairobi og Mombasa 24. november 2006. De opererte opprinnelig med en 48-seters ATR 42. Navnet på flyselskapet kommer fra prisen for en tur-retur-reise mellom de to byene, 5 540 kenyanske shilling.
Destinasjoner
Per januar 2012 har Fly540 følgende destinasjoner:
990 Yerkes
990 Yerkes er en hovedbelteasteroide. Den ble oppdaget den 23. november 1922 av George Van Biesbroeck fra Yerkes Observatory i Williams Bay. Den er oppkalt etter observatoriet. Studier av asteroiden fra 2009 viser en rotasjonsperiode på 24.45 ± 0.05 timer med en lysstyrkevariasjon på 0.35 ± 0.05.
Aage Frandsen
Aage Valdemar Harald Frandsen (født 18. oktober 1890 død 24. mars 1968) var en dansk sportsutøver som deltok under de olympiske leker 1920 i Antwerpen. Frandsen ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
Hugo Helsten
Hugo Alexander Hellsten (født 15. september 1894 død 25. mai 1978) var en dansk sportsutøver som deltok under de olympiske leker 1920 i Antwerpen. Helsten ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
HAL Tejas
Flyet er beregnet til bruk av både det indiske flyvåpenet (IAF) og marinen. IAF har et krav på 200 enseters og 20 toseters treningsfly, mens den indiske marinen kunne bestille opp til 40 enseters fly for å erstatte sine Sea Harrier FRS.51 og Harrier T.60. Under sine prøve­flyginger til havs har Tejas oppnådd hastigheter på over 1 350 kilometer i timen (Mach 1,1), og er dermed det andre supersoniske kampflyet som er produsert av Hindustan Aeronautics Limited (HAL) etter HAL HF-24 Marut. Det første Tejas LCA-flyet ble formelt innlemmet i IAF den 17. januar 2015, og endelig operativ tillatelse er ventet å foreligge sent i 2015. Den første skvadronen med HAL Tejas-fly skal ha sin base i Bengaluru og er ventet å være operativ i løpet av 2017−18.
Fylkesvei 4420
Fylkesvei 4420 går mellom Lima og Gjesdal kirke i Gjesdal kommune. Veien er 1,8 km lang.
Frem til 2019 hadde veien betegnelsen fylkesvei 288.
Madrids søknad om Sommer-OL 2016
Madrids søknad om Sommer-OL 2016 var en av de sju søknadene om å få arrangere Sommer-OL 2016. Den spanske hovedstaden, Madrid, er en av få større europeiske hovedsteder som ikke har avholdt lekene tidligere. Byen ønsket å følge i fotsporene til Barcelona, som avholdt lekene i 1992, og hadde tidligere søkt om både Sommer-OL 1972 og Sommer-OL 2012, men tapte for henholdsvis München og London.
Madrid ble utpekt til en av de fire finalistene i nominasjonsprosessen foran Sommer-OL 2016 den 4. juni 2008. Den internasjonale olympiske komité (IOK) utpekte på den 13. IOK-kongressen i København i Danmark den 2. oktober 2009 Rio de Janeiro (Brasil) som arrangørby. Rio de Janeiro slo dermed, foruten Madrid, Chicago (USA) og Tokyo (Japan). Praha (Tsjekkia), Baku (Aserbajdsjan) og Doha (Qatar) søkte også om å få lekene, men fikk ikke komme med på den endelige listen over kandidater.
Detaljer
IOK aksepterte Madrids OL-søknad 4. oktober 2007. Mercedes Coghen ble valgt til leder for prosjektet. Tidligere IOK-president Juan Antonio Samaranch tilbød seg å hjelpe til i søkeprosessen. Madrid har videre en sterk og rik sportskultur.
Støtte
Ifølge meningsmålinger nøt Madrids søknad stor støtte blant innbyggere. 85 % støttet lekene og 60 % trodde Madrid hadde gode vinnersjanser. Forbedringer i byens infrastruktur og glede over å avholde lekene ble oppgitt som de viktigste grunnene til at man støttet lekene.
Logo
En konkurranse ble holdt for å finne en logo til lekene. Et antall ble plukket ut, og av dem ble tre stemt fram av publikum som finalekandidater. Den offisielle logoen ble valgt av et ekspertpanel og presentert i september 2007. Logoen ble kalt «Corle» og forestiller en hånd i de olympiske fargene, noe som skal symbolisere en velkomst til lekene. Logoen ble tegnet av argentineren Joaquin Malle. Den endelige utgaven ble noe annerledes enn utkastet.